ກຸ່ມຕາລີບັນ ປາກິສຖານ ໂຈມຕີ ທະຫານບ້ານ ທີ່ເປັນຄູ່ແຂ່ງ (ສະໄລດ໌)
ກຸ່​ມ​​ຕາ​ລິ​ບັນ​ ອ້າງ​ເອົາ​ຄວາມ​ຮັບຜິດ​ຊອບ​ ໃນການໂຈມ​ຕີ​ ໂດຍກ່າວ​​ວ່າທ່ານ Hanfi ຍັງ​ຈະ​ຢູ່​ໃນ​ລາຍ​ຊື່​ ຂອງ​ພວກ​ທີ່​ຈະ​ຕ້ອງ​ຖືກສັງຫານ​ຢູ່​ຕໍ່​ໄປ.
ພວກເຈົ້າໜ້າທີ່ປາກິສຖານ ກ່າວວ່າ ມືລະເບີດສະລະຊີບຂອງ ກຸ່ມຕາລິບັນ ໄດ້ໂຈມຕີຄ້າຍທະຫານບ້ານທີ່ເປັນຄູ່ປໍລະປັກກຸ່ມ ນຶ່ງ ໂດຍໄດ້ສັງຫານ 13 ຄົນ ເຈົ້າໜ້າທີ່ອະວຸໂສຄົນນຶ່ງຂອງລັດຖະບານປາກິສຖານ ກ່າວວ່າ ມືລະເບີດສະລະຊີບຄົນນີ້ ໄດ້ຂັບລົດທີ່ເຕັມໄປດ້ວຍລະເບີດ ເຂົ້າໄປໃນກອງບັນຊາການຂອງກຸ່ມຫົວຮຸນແຮງທີ່ຕໍ່ຕ້ານ ກຸ່ມຕາລິບັນ ພາຍໃຕ້ການບັງຄັບບັນຊາຂອງທ່ານ Nabi Hanfi ໃນເຂດຊົນເຜົ່າ Orakzai ໃນວັນພະຫັດມື້ນີ້ ນອກນັ້ນ ຍັງມີຜູ້ໄດ້ຮັບບາດເຈັບຢ່າງນ້ອຍ 6 ຄົນ ໃນການ ໂຈມຕີຄັ້ງນີ້ ໂຄສົກຂອງກຸ່ມຕາລິບັນໄດ້ອອກມາອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ໂດຍກ່າວວ່າ ທ່ານ Hanfi ຜູ້ທີ່ລອດຊີວິດມາໄດ້ນັ້ນຍັງຈະຢູ່ໃນລາຍຊື່ຂອງພວກທີ່ຈະ ຕ້ອງຖືກສັງຫານຢູ່ຕໍ່ໄປ ກຸ່ມຕາລິບັນ ໄດ້ທຳການຕໍ່ສູ້ມາເປັນເວລານຶ່ງທົດສະວັດ ເພື່ອຊ່ວງຊິງເອົາອຳນາດໃນເຂດ ຊົນເຜົ່າ ທາງພາກຕາເວັນຕົກສຽງເໜືອຂອງປາກິສຖານ ໃນຄວາມພະຍາຍາມເພື່ອຈະນຳ ເຂດດັ່ງກ່າວມາຢູ່ພາຍໃຕ້ກົດຂອງສາສະໜາອີສລາມ ພວກຫົວໜ້າຂອງກຸ່ມທະຫານບ້ານ ບາງຄົນ ເຊັ່ນທ່ານ Hanfi ໄດ້ເຂົ້າຮ່ວມກັບລັດຖະບານເພື່ອຂັດຂວາງການດຳເນີນຄວາມ ພະຍາຍາມເຫຼົ່ານີ້ຂອງກຸ່ມຕາລິບັນ